কানাডা নিবাসী ভাৰতীয়া মূলৰ এজন বিজ্ঞানী নেমৰুমাৰ বান্থিয়াই উদ্ভাৱন কৰিছে এক প্ৰযুক্তি । এই প্ৰযুক্তিৰ সহায়ত এটা পথ মেৰামতিৰ কাম পথটোৱে নিজে কৰি ল' ব । এই প্ৰযুক্তিৰে বনোৱা পথবোৰ কম খৰচী আৰু বেছিদিন টিকি থাকে । পৰিবেশৰ দিশৰপৰাও এইবোৰ অধিক উপযোগী । আই আই টি দিল্লীৰপৰা স্নাতক শিক্ষা সমাপ্ত কৰি কানাডালৈ গুছি গৈছিল আজিৰপৰা ৩৪ বছৰ আগতে । বৰ্তমান ভেংকুভাৰৰ বৃটিছ কলম্বিয়া বিশ্ববিদ্যালয়ৰ চিভিল ইঞ্জিনীয়াৰিং বিভাগত কৰ্মৰত তেওঁ । পিছে নেমকুমাৰ আৰু তেওঁৰ দলটো বাংগালুৰুৰপৰা ৯০ কিলোমিটাৰ দুৰত অৱস্থিত থণ্ডেবাৱি গাঁৱত তেওঁলোকে উদ্ভাৱন কৰা প্ৰযুক্তিৰে পথ নিৰ্মাণত ব্যস্ত আছে । এই পথ সাধাৰণ ভাৰতীয় পথবোৰতকৈ ৬০ শতাংশ পাতল আৰু তাৰ বাবে এই পথবোৰৰ নিৰ্মাণত হোৱা ব্যয়ো সাধাৰণ পথাতকৈ কম । আনহাতে এই পথবোৰৰ কাৰ্বন ফুটপ্ৰিন্টো কম । এই পথবোৰৰ নিজে মেৰেমতি কৰাৰ পদ্ধতি সম্পৰ্কে ব্যখ্যা কৰি নেমকুমাৰে কয়-" এই পথবোৰ নিৰ্মাণ কৰোঁতে ব্যৱহৃত ফাইবাৰত হাইড্ৰফিলিক নেন' ক' টিং থাকে । হাইড্ৰফিলিক মানে যি পানীক আকৰ্ষণ কৰে। এইদৰে আকৰ্ষণ কৰা পানীয়ে এই পথত দেখা দিয়া ফাট জোৰা লগোৱাত সহায় কৰে । "সাধাৰণ পথতকৈ ৩০ শতাংশ কম খৰচত নিৰ্মাণ হোৱা এই পথ ১৫ বছৰ পৰ্যন্ত টিকি থাকিব পাৰে । এই প্ৰযুক্তিৰ সহায়ত ভাৰতত দুবছৰৰ মূৰে মূৰে পথ নিৰ্মাণ কৰাৰ পৰা হাত সাৰিব পৰা যাব । কৰ্ণাটকৰ উপৰিও হাৰিয়ানা আৰু মধ্যপ্ৰদেশতো এই প্ৰযুক্তি প্ৰৱৰ্তনৰ কথা চলি আছে । এনেধৰণৰ প্ৰেৰণাদায়ক কাহিনী পঢ়িবলৈ আমাৰ ফেচবুক পে ’ জ লাইক কৰক। এই সম্পৰ্কীয় আন কাহিনী